CELEX: 32006R1451
Language: lt
Date: 2006-09-29 00:00:00
Title: 2006 m. rugsėjo 29 d. Komisijos reglamentas (EB) Nr. 1451/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl fluazurono, natrio nitrito ir peforelino   (Tekstas svarbus EEE)

30.9.2006   
            
            
               LT
            
            
               Europos Sąjungos oficialusis leidinys
            
            
               L 271/37
            
         
      KOMISIJOS REGLAMENTAS (EB) Nr. 1451/2006
   2006 m. rugsėjo 29 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I ir II priedų nuostatas dėl fluazurono, natrio nitrito ir peforelino
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 ir 3 straipsnius,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Fluazuronas yra įtrauktas į Reglamento (EEB) Nr. 2377/90 III priedą, skirtą galvijų raumenims, riebalams, kepenims ir inkstams, išskyrus gyvūnus, kurių pienas skirtas žmonėms vartoti. Buvo pateikta papildomų duomenų, kuriuos įvertinus rekomenduojama įtraukti fluazuroną į Reglamento (EEB) Nr. 2377/90 I priedą, skirtą galvijų raumenims, riebalams, kepenims ir inkstams, išskyrus gyvūnus, kurių pienas skirtas žmonėms vartoti.
            
         
               (3)
            
            
               Išnagrinėjus paraišką didžiausiam natrio nitrito likučių kiekiui pieniniuose galvijuose nustatyti, laikoma, kad reikėtų įtraukti šią medžiagą į Reglamento (EEB) Nr. 2377/90 II priedą, skirtą galvijams tik vietiniam naudojimui.
            
         
               (4)
            
            
               Išnagrinėjus paraišką didžiausiam peforelino likučių kiekiui kiaulėse nustatyti, manoma, kad tikslinga įtraukti šią medžiagą į Reglamento (EEB) Nr. 2377/90 II priedą, skirtą kiaulėms.
            
         
               (5)
            
            
               Todėl Reglamentas (EEB) Nr. 2377/90 turėtų būti atitinkamai iš dalies keičiamas.
            
         
               (6)
            
            
               Iki šio reglamento taikymo turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visas pritaikomąsias pataisas, kurių gali prireikti leidimams pateikti į rinką atitinkamus veterinarinius vaistus, kurie buvo išduoti pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (7)
            
            
               Šiame sprendime numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I ir II priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2006 m. lapkričio 29 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugsėjo 29 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1231/2006 (OL L 225, 2006 8 17, p. 3).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      A.   Į Reglamento (EEB) Nr. 2377/90 I priedą įtraukiamos šios medžiagos:
      2.   Medžiagos, veikiančios parazitus
      2.2.   Medžiagos, veikiančios ektoparazitus
      2.2.4.   Acilkarbamido dariniai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšys
                  
                  
                     DLK
                  
                  
                     Tiriamieji audiniai
                  
               
                     „Fluazuronas
                     
                  
                  
                     Fluazuronas
                  
                  
                     Galvijai (1)
                     
                  
                  
                     200 μg/kg
                  
                  
                     Raumenys
                  
               
                     7 000 μg/kg
                  
                  
                     Riebalai
                  
               
                     500 μg/kg
                  
                  
                     Kepenys
                  
               
                     500 μg/kg
                  
                  
                     Inkstai
                  
               
      B.   Į Reglamento (EEB) Nr. 2377/90 II priedą įtraukiama ši medžiaga:
      1.   Neorganinės cheminės medžiagos
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „Natrio nitritas
                     
                  
                  
                     Galvijai (2)
                     
                  
               
      2.   Organiniai junginiai
      
         
                     Farmakologiškai aktyvi (-ios) medžiaga (-os)
                  
                  
                     Gyvūnų rūšys
                  
               
                     „Peforelinas
                     
                  
                  
                     Kiaulės“
                  
               
      
         (1)  Nevartotinas gyvūnams, kurių pienas skirtas žmonių vartojimui.“
      
         (2)  Tik vietiniam naudojimui.“